ΓΡΑΠΤΗ ΕΡΩΤΗΣΗ E-3297/02

υποβολή: Marie Isler Bguin (Verts/ALE) προς την Επιτροπή

(21 Νοεμβρίου 2002)

Θέμα: Διαπραγματεύσεις ΕΕ-Αρμενίας για το κλείσιμο του πυρηνικού σταθμού του Μετζαμόρ

Οι κρίσεις και οι εντάσεις που εξακολουθούν ναπάρχουν στην περιοχή του Νοτίου Καυκάσου θέτουν επί τάπητος την ενεργειακή εξάρτηση της Δημοκρατίας της Αρμενίας από έναν πεπαλαιωμένο και ευρισκόμενο σε σεισμογενή περιοχή πυρηνικό σταθμό και στον οποίο επικεντρώνονται η προσοχή και οι φόβοι των πολιτικών και επιστημονικών αρχών ολόκληρης της περιοχής.

Η προοπτική του κλεισίματος του πυρηνικού αυτού σταθμού του Μετζαμόρ είχε περιληφθεί στα πορίσματα του πρώτου Συμβουλίου συνεργασίας ΕΕ-Αρμενίας.

Ο προβληματισμός σχετικά με το ενεργειακό μέλλον της Δημοκρατίας της Αρμενίας σε σχέση με την ΕΕ είχε αρχίσει μετά το 1995, όταν η αρμενική κυβέρνηση, αντιμετωπίζοντας μία σοβαρότατη ενεργειακή κρίση, έθεσε εκ νέου σε λειτουργία τον πυρηνικό σταθμό του Μετζαμόρ, ορίζοντας ως χρονικό ορίζοντα παύσης της λειτουργίας του το 2004. Δεδομένου ότι η εν λόγω προθεσμία δεν επέτρεψε την εξεύρεση συγκεκριμένων και αποτελεσματικών λύσεων για την αντικατάσταση της πυρηνικής ενέργειας, η ΕΕ και η Δημοκρατία της Αρμενίας απεφάσισαν ότι για το κλείσιμο του σταθμού του Μετζαμόρ θα απαιτούνταν σημαντικές επενδύσεις και πέραν της προθεσμίας του 2004, ώστε να εξευρεθεί κάποια εναλλακτική λύση.

Το συνολικό κόστος για την οριστική εξουδετέρωση του πυρηνι9κού κινδύνου που συνιστά το Μετζαμόρ έχει εκτιμηθεί ότι ανέρχεται σε 1δις ευρώ, πόσόν στο οποίο περιλαμβάνονται και οι απαραίτητες επενδύσεις για την εξυπηρέτηση των ενεργειακών αναγκών από εναλλακτικές πηγές. Η ΕΕ έχει δεσμευθεί να καταβάλει 100 εκατομμύρια ευρώ σε περίπτωσηπογραφής Μνημονίου συμφωνίας μεταξύ της Ευρωπαϊκής Επιτροπής και των αρχών του Ερεβάν, με την οποία θα κυρωνόταν και η οριστική ημερομηνία κλεισίματος του σταθμού· τοπόλοιπο ποσόν αναμένεται ότι θα εξευρεθεί μέσω μιας Διάσκεψης δωρητών, η οποία πρόκειται αν πραγματοποιηθεί μέχρι το τέλος του έτους.

1. Μπορεί η Επιτροπή να επιβεβαιώσει τις δεσμεύσεις που έχει αναλάβει όσον αφορά την αναδιάρθρωση του ενεργειακού τομέα στην Αρμενία,πό τους όρους και εντός των προθεσμιών που έχουν συμφωνηθεί με τις αρχές του Ερεβάν·

2. Η Επιτροπή εγγυάται εν πάση διαφανεία και αμεροληψία την εγκυρότητα και αντικειμενικότητα των μελετών και των οικονομικών εκτιμήσεων για το κλείσιμο του εν λόγω σταθμού·

3. Η Επιτροπή έχει θέσει σε εφαρμογή όλα τα μέσα που θα επέτρεπαν την επίτευξη των φιλοδοξιών της για την προώθηση των ανανεώσιμων μορφών ενέργειας στο πλαίσιο του προγράμματος αυτού για την αντικατάσταση της πυρηνικής ενέργειας, σε σχέση με τις προτεραιότητες για την μετεξέλιξη της βιομηχανίας, στο διεθνές πλαίσιο των περιβαλλοντικών κρίσεων, σεβόμενη τις δεσμεύσεις που ανέλαβε σε διεθνές επίπεδο κατά της ανόδου της θερμοκρασίας στον πλανήτη και με την εκμετάλλευση των μεγάλων δυνατοτήτων που διαθέτει η Δημοκρατία της Αρμενίας·

Απάντηση του κ. Patten εξ ονόματος της Επιτροπής

(17 Δεκεμβρίου 2002)

To 1998, η κοινή επιτροπή ΕΕ-Αρμενίας δημιούργησε μία ομάδα εργασίας Επιτροπής-Αρμενίας, επιφορτισμένη να μελετήσει τις προϋποθέσεις για το κλείσιμο του πυρηνικού σταθμού του Μετζαμόρ (MNPP). Η

ομάδα εκπόνησε μια στρατηγική που είχε ως στόχο να παρέχει στην Αρμενία εναλλακτικές πηγές ενέργειας μετά το κλείσιμο του MNPP. Η πρώτη αυτή μελέτη έδειξε ότι δεν θα ήταν δυνατό το κλείσιμο του MNPP κατά την προβλεπόμενη ημερομηνία του 2004 χωρίς να προκληθεί σοβαρή διατάραξη του ανεφοδιασμού ηλεκτρικής ενέργειας προς τους Αρμένιους χρήστες.

Στο πλαίσιο αυτό, από τις επαφές με τις αρχές της Αρμενίας, φάνηκε καθαρά ότι η Επιτροπή δεν θα μπορούσε να λάβει μία συμφωνία για το κλείσιμο του πυρηνικού σταθμού το 2004.

Μια άλλη έκθεση που χρηματοδοτήθηκε από το πρόγραμμα Tacis και ολοκληρώθηκε τον Αύγουστο του 2002, περιείχε ένα λεπτομερές πρόγραμμα χρηματοδότησης και επένδυσης για την ανάπτυξη εναλλακτικών πηγών ενέργειας με το κλείσιμο του MNPP.

Το πρόγραμμα περιέχει άλλα συγκεκριμένα σχέδια που προέβλεπαν:

α) το κλείσιμο του πυρηνικού σταθμού του Μετζαμόρ και την αντικατάσταση της πυρηνικής ενέργειας·

β) τη βελτίωση της εξοικονόμησης ενέργειας, τη βελτίωση της ασφάλειας του ηλεκτρικού συστήματος και τη διαφοροποίηση των καυσίμων και

γ) την εξυπηρέτηση των ενεργειακών αναγκών έως το 2010, τη μείωση της εξάρτησης από εισαγόμενες πηγές και την αύξηση της διαφοροποίησης.

Η Επιτροπή ολοκληρώνει τώρα την έκθεση αυτή μέσω μιας μελέτης για το ελάχιστο κόστος προκειμένου να ορίσει ποιές πηγές ενέργειας, συμπεριλαμβανομένων των ανανεώσιμων μορφών ενέργειας, προσφέρουν την καλύτερη και την πιο ευνοϊκή από οικονομική άποψη, εναλλακτική λύση στο κλείσιμο του Μετζαμόρ. Αυτό αποτελεί ουσιαστικό βήμα για να ενθαρρυνθεί η ευρύτερη οικονομική στήριξη εκ μέρους της διεθνούς κοινότητας. Μόλις ολοκληρωθεί η μελέτη, ελπίζεται στις αρχές του 2003, η κοινή ομάδα εργασίας Αρμενίας-Επιτροπής θα συναντηθεί προκειμένου να συμφωνήσει για την πιο κοντινή ημερομηνία κλεισίματος του πυρηνικού σταθμού, που θα πρέπει να επιβεβαιωθεί σε μνημόνιο συμφωνίας. Η Επιτροπή είναι έτοιμη να επιβεβαιώσει την δέσμευσή της να συνεισφέρει σε ένα ταμείο χορηγών όταν επιτευχθεί η συμφωνία αυτή.